le gongwe mme bana ba se ke ba kgone go ya sekolong. Batho bangwe le bone ba se ke ba kgone go ya tirong. Go ntse jaana, go se ke go nne monate ka bana ba tlaa fetwa ke dithuto. Bale le bone tiro ya bone e kgoreletsege. Nako nngwe go bo go ka direga gore e re ngwana a sa batle go tlolwa ke dithuto a ipete pelo a re o a tlola mme metsi a mo fenyetse, a fete ka ene. Go nne botlhoko. Go nne thata go amogela gore, se ileng, se a bo se ile. A fetele pele Motswana a re, motho ga se letsopa ga a bopiwe ka diatla. Re utlwa gore, go bona seemo sa ditsela tsele e sone sentle, morafe wa kopa gore melatswana ele, e agelwe metshelakgabo go tle go nne motlhofo go dirisa ditsela tse. Re re, go dirilwe jalo, seo, e bo e le kgatelopelo.